**PAPILDOMAS SUSITARIMAS NR. 4 DĖL DEFEKTŲ VALDYMO PRIEMONĖS TAIKYMO PRIE 2023 M. RUGPJŪČIO 31 D. SUTARTIES NR. S-969**

**„Rajoninio kelio Nr. 1601 Žagarė–Juodeikiai–Piktuižiai 23,081 km tilto per Švėtę kapitalinis remontas“**

2025-05-14

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), juridinio asmens kodas 188710638, kurios registruota buveinė yra Kauno g. 22‑202, LT‑03212 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, (toliau – Užsakovas),

ir

**RUAB „Šiaulių plentas“**, juridinio asmens kodas 244693070, kurios registruota buveinė yra Išradėjų g. 11, LT-78149 Šiauliai, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama generalinio direktoriaus Arvydo Janulio, veikiančio pagal įmonės įstatus, (toliau – Rangovas)

toliau kartu vadinamos **Šalimis**, o kiekviena atskirai **Šalimi**,

**atsižvelgdamos į tai, kad:**

1. 2023-08-31 Šalys sudarė pirkimo sutartį Nr. S-969 (toliau – **Sutartis**) „Rajoninio kelio Nr. 1601 Žagarė–Juodeikiai–Piktuižiai 23,081 km tilto per Švėtę kapitalinis remontas“;
2. AB „VIAMATIKA“ (Toliau – Techninis prižiūrėtojas) 2024-12-10 elektroninio susirašinėjimo priemonėmis Rangovui pateikė asfalto mišinio SMA 11 S PMB 45/80-55 tyrimų rezultatus pagal bandymų protokolą Nr. P124204. Bandymų metu nustatyta, kad PK 230+20 kairėje pusėje, regeneruotų bitumų minkštėjimo temperatūra netenkina ĮT ASFALTAS 08 5 lentelės reikalavimų – iš asfalto ekstrahuoto ir regeneruoto rišiklio PMB 45/80-55 minkštėjimo temperatūra neturi viršyti 70 oC, pagal ĮT ASFALTAS 08 65 p., tamprioji atstata neturi būti mažesnė kaip 40%;
3. Rangovas 2025-01-10 raštu Nr. S-10288 pateikė informaciją apie defekto susidarymo aplinkybes ir papildomą tyrimų rezultatų įvertinimą, 2024-12-23 gautą iš VšĮ „Vilniaus tech“ raštu Nr. 10.6-0353-21.65 E-15683, kad:
4. pagal AB „Viamatika“ bandymų protokolą Nr. P124204 gauta aukšta bitumo minkštėjimo temperatūra 78,9oC gali rodyti bitumo sudeginimą, tačiau taip nėra, nes kartu gauta didelė tamprioji atstata - 90%;
5. 90% tamprioji atstata rodo aukštą bitumo polimerizacijos laipsnį, ilgame laikotarpyje šis rodiklis sąlygoja mažesnį provėžų susidarymą;
6. aukšta bitumo minkštėjimo temperatūra (78,9oC) ilgame laikotarpyje taip pat sąlygos mažesnį provėžų susidarymą, nes per vasaros karščius bitumas asfalte pradės minkštėti vėliau, prie aukštesnių temperatūrų;
7. Rangovas 2025-03-24 raštu Nr. S-10375 (**Priede Nr.1**) pateikė platesnį defekto aplinkybių vertinimą bei projektavimo paslaugas atlikusios UAB „SRP Projektas“ pateiktu papildymu, kad „kartu su projekto susisiekimo dalies techninių specifikacijų 6.1 papunktyje nurodytais dokumentais ĮT ASFALTAS 08, TRA ASFALTAS 08, TRA BITUMAS 08/14 būtų taikomi ĮT ASFALTAS 4, TRA ASFALTAS 24, TRA BITUMAS 23 normatyviniai dokumentai bei neprieštaravimu, kad bitumo savybės būtų vertinamos pagal šiuo metu galiojančius normatyvinius dokumentus“.
8. Užsakovas 2025-05-07 raštu Nr. 2-25-6193 **(Priedas Nr. 2)** informavo Rangovą, kad pakartotinai išnagrinėjęs ir įvertinęs Rangovo nurodytą aplinkybių visumą, kaip defekto valdymo priemonę siūlo suteikti papildomą 2 (dviejų) metų garantinį terminą viršutiniam asfalto sluoksniui iš mišinio SMA 11 S.
9. Rangovas 2025-05-08 raštu Nr. S-10454 pritarė Užsakovo siūlymui dėl papildomo 2 (dviejų) metų garantinio termino viršutiniam asfalto sluoksniui iš mišinio SMA 11 S suteikimui.
10. Bendru Šalių sutarimu vertinama, kad nustatyti regeneruotų bitumų minkštėjimo temperatūros bandymų rezultatų neatitikimai neturės neigiamos įtakos kelio ilgaamžiškumui - Sutarties rezultato kokybiškumui, todėl šalys siekia susitarti dėl defektų suvaldymo - taikant garantinio laikotarpio pratęsimą;
11. Automobilių kelių dangos konstrukcijos asfalto sluoksnių įrengimo taisyklių ĮT ASFALTAS 08 203 punktas numato, kad Užsakovas turi teisę, remdamasis priedu ir rangovui sutikus, prailginti garantinį terminą.

Šalys, remdamosi ĮT ASFALTAS 08 203 p. bei Sutarties nuostatomis, sudaro šį susitarimą (toliau – **Susitarimas**), kuriuo susitarė dėl žemiau nurodytų sąlygų:

1. Šalys susitaria dėl Defekto Rangovui yra taikytina defektų valdymo priemonė – Rangovo suteikiamas rajoninio kelio Nr.1601 23,081 km tiltui per Švėtę papildomas 2 metų garantinis terminas, pagal ĮT ASFALTAS 08 203 p.
2. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė, sudarydamos Susitarimą.
3. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
4. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
5. Susitarimas yra neatskiriama ir sudėtinė Sutarties dalis.
6. Susitarimo priedai:
   1. Priedas Nr.1 RUAB „Šiaulių plentas“ 2025-03-24 raštas Nr.S-10375;
   2. Priedas Nr. 2 AB „AB Via Lietuva “ 2025-05-07 raštas Nr.2-25-6193.

|  |  |
| --- | --- |
| **UŽSAKOVAS**  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | **RANGOVAS**  **RUAB „Šiaulių plentas“**  Išradėjų g. 11, LT-78149 Šiauliai  Įmonės kodas 244693070  A.s. Nr. LT81 7180 0000 0146 7407  AB Šiaulių bankas  El. p. info@splentas.lt  Dokumentą pasirašantis įgaliotas bendrovės darbuotojas |